laion/Wikipedia-Exotic huggingface dataset:
אופרטור

במתמטיקה, אוֹפֵּרָטוֹר (Operator) הוא סמל המשמש לציון פעולה הפועלת על מספר קבוע או משתנה של איברים בקבוצה, ותוצאתה היא איבר בקבוצה. האיברים שעליהם פועל האופרטור נקראים אופרנדים. לעיתים משתמשים במילה כשם נרדף לפעולה מתמטית, אך בדרך כלל יעשה שימוש במילה לציון פעולה אלגברית הפועלת על וקטורים במרחב וקטורי. נהוג להבחין בין אופרטורים לפי מספר האופרנדים שהם פועלים עליהם: אופרטור אונארי או פעולה אונארית: אופרטור הפועל על איבר בקבוצה, ותוצאתו היא איבר בקבוצה. בניסוח פורמלי יותר: פעולה אונארית היא פונקציה מהקבוצה אל עצמה. דהיינו, בהינתן קבוצה S {\displaystyle S} , פעולה אונארית עליה היא פונקציה f : S → S {\displaystyle f\colon S\to S} . אופרטור בינארי או פעולה בינארית: אופרטור הפועל על שני איברים בקבוצה (לא בהכרח שונים זה מזה), ותוצאתו היא איבר בקבוצה. בניסוח פורמלי יותר: פעולה בינארית היא פונקציה מזוגות סדורים של אברי הקבוצה, אל הקבוצה. דהיינו, בהינתן קבוצה S {\displaystyle S} , פעולה בינארית עליה היא פונקציה: f : S × S → S {\displaystyle f\colon S\times S\to S} . אופרטור טרנארי הפועל על שלושה איברים בקבוצה, וכך הלאה. מקובלות שלוש שיטות לכתיבתם של אופרטורים: פרפיקס: תחילה נכתב האופרטור ואחריו האופרנדים. תבנית: Q ( x 1 , x 2 , … , x n ) {\displaystyle Q(x_{1},x_{2},\dots ,x_{n})} . כאשר לאופרטור מספר קבוע של אופרנדים, מושמטים לעיתים הסוגריים בעת כתיבתו. דוגמה: האופרטור קוסינוס נכתב בצורה cos ⁡ x {\displaystyle \cos x} . פוסטפיקס: תחילה נכתבים האופרנדים ואחריהם האופרטור. תבנית: ( x 1 , x 2 , … , x n ) Q {\displaystyle (x_{1},x_{2},\dots ,x_{n})Q} . כאשר לאופרטור מספר קבוע של אופרנדים, מושמטים לעיתים הסוגריים בעת כתיבתו. דוגמה: האופרטור עצרת נכתב בצורה n ! {\displaystyle n!} . אינפיקס: האופרטור נכתב בין שני האופרנדים. תבנית: x 1 Q x 2 {\displaystyle x_{1}Qx_{2}} . דוגמה: האופרטור חיבור נכתב בצורה 3 + 4 {\displaystyle 3+4} . זוהי צורת הכתיב המקובלת לאופרטורים בינאריים נפוצים, כגון ארבע פעולות החשבון. בכתיב המקובל נהוג שילוב של השיטות, בהתאם לצורת הרישום המקובלת של כל אופרטור. הנוסחה log ⁡ ( x ) + n ! {\displaystyle \log(x)+n!} , למשל, משלבת את שלוש השיטות. כתיב פולני הוא טכניקת רישום שבמסגרתה נכתבות כל הנוסחאות בשיטת פרפיקס. למשל, במקום לכתוב 2 + 3 {\displaystyle 2+3} נכתוב בכתיב פולני + 2 , 3 {\displaystyle +2,3} . ביטוי הכולל אופרטורים אחדים יש לפרש ולחשב בהתאם לכללי קדימות אופרטורים. בענפי המתמטיקה של אנליזה מתמטית ואלגברה ליניארית, המונח אופרטור מציין העתקה ליניארית בין מרחבים וקטוריים, לעיתים קרובות ממרחב אל עצמו. בשימוש הנפוץ באנליזה, אופרטור הוא התאמה שמקבלת פונקציה (בדרך כלל ממשית או מרוכבת) ומחזירה במקומה פונקציה אחרת. אופרטור דיפרנציאלי הוא אופרטור שמערב נגזרות. לדוגמה, האופרטור A = d d x + g ( x ) {\displaystyle A={\frac {\mathrm {d} }{\mathrm {d} x}}+g(x)} הוא אופרטור דיפרנציאלי ופעולתו על פונקציה כלשהי f {\displaystyle f} היא A f ( x ) = f ′ ( x ) + g ( x ) f ( x ) {\displaystyle Af(x)=f'(x)+g(x)f(x)} . השימוש באופרטורים כאלה נפוץ במיוחד באנליזה מתמטית של מרחבי בנך ושל מרחבי הילברט. על מרחבים אלה אפשר להגדיר תכונות כגון חסימות, רציפות, סגירות ושלמות של אופרטור. על מרחבי הילברט אפשר להגדיר אופרטורים הדומים לאלו של מטריצות כגון הפיכות, סימטריות, הרמיטיות ועוד. במכניקת הקוונטים, כל הגדלים המדידים מוגדרים באמצעות אופרטורים הרמיטיים. אופרטור, באתר MathWorld (באנגלית)
פעולה בוליאנית

פעולה בוליאנית היא פעולה הפועלת על קבוצה שבה שני איברים בלבד: שקר ואמת (או 0 ו-1). הפעולות הבוליאניות הן משני סוגים: פעולות אונאריות, הפועלות על איבר יחיד: NOT לוגי: הופכת את ערכו של האופרנד, כלומר "אמת" הופך ל"שקר", ו"שקר" הופך ל"אמת". פעולות בינאריות, הפועלות על שני איברים: OR לוגי: תוצאתה "אמת" כאשר אחד האופרנדים שלה (או שניהם), הוא "אמת", וביתר המקרים תוצאתה "שקר". AND לוגי: תוצאתה "אמת" כאשר שני האופרנדים שלה הם "אמת", וביתר המקרים תוצאתה "שקר". NOR לוגי: תוצאתה "אמת" כאשר שני האופרנדים שלה הם "שקר", וביתר המקרים תוצאתה "שקר". NAND לוגי: תוצאתה "אמת" כאשר אחד האופרנדים שלה (או שניהם), הוא "שקר", וביתר המקרים תוצאתה "שקר". XOR לוגי: תוצאתה "אמת" כאשר אחד האופרנדים שלה, ורק אחד מהם, הוא "אמת", וביתר המקרים תוצאתה "שקר". XNOR לוגי: תוצאתה "אמת" כאשר שני האופרנדים שלה זהים, וביתר המקרים תוצאתה "שקר". תחום המתמטיקה העוסק בפעולות בינאריות קרוי אלגברה בוליאנית. אחת התוצאות המעניינות המוצגות בתחום זה היא שניתן לבטא את כל הפעולות הבינאריות באמצעות צירופים של הפעולה NAND לוגי. באופן דומה ניתן לבטא את כל הפעולות הבינאריות באמצעות צירופים של הפעולה NOR לוגי. כלי מקובל להצגת פעולתה של פעולה בוליאנית הוא טבלת אמת. קשר לוגי אלגברה בוליאנית לוגיקה בוליאנית
שומאכר

שומאכר או שומכר (Schumacher) הוא שם משפחה שמקורו בגרמנית ומשמעו סנדלר (לשם שומאן משמעות דומה). האם התכוונתם ל... מיכאל שומאכר – נהג פורמולה 1 ראלף שומאכר – נהג פורמולה 1, אחיו של מיכאל שומאכר ג'ואל שומאכר – במאי ותסריטאי קולנוע גוטליב שומאכר – איש המושבה הגרמנית בחיפה היינריך כריסטיאן שומאכר – אסטרונום גרמני-דני הראלד שומאכר – שוער כדורגל גרמני ישראל שומאכר – קומיקאי יידישאי, מהצמד דז'יגאן ושומאכר מיק שומאכר – נהג פורמולה 1, בנו של מיכאל שומאכר סטפן שומאכר – רוכב אופניים אחר בית שומאכר – מבנה המצוי במושבה הגרמנית בחיפה שומאכר (סרט) – סרט תיעודי העוסק במיכאל שומאכר
יערה איטלקית

יַעֲרָה אִיטַלְקִית (שם מדעי: Lonicera Etrusca, באנגלית: Etruscan honeysuckle - "יונק דבש אטרוסקי", בערבית: "סולטאן אל-ג'בל" - "מלך ההרים") הוא צמח מטפס ממשפחת היערתיים, הפורח בחודשים אפריל - יוני. הצמח מפיץ ריח מתקתק, ומותאם להאבקה על ידי פרפראים ליליים. היערה האיטלקית גדלה בחבל הים-תיכוני של ישראל, והיא אחד המטפסים האופייניים לחורש הים-תיכוני. כל מיני היערה, בהם יערה איטלקית, הם צמחים מוגנים בישראל. קרובה של היערה האיטלקית היא היערה היפנית, הנפוצה כצמח נוי בגנים ובחצרות. פרחי היערה ערוכים בזוגות - זה מקביל לזה לאורך הגבעול. בראש הגבעול הם מסודרים כאשכול ובו עד 15 פרחים. הפרחים הצעירים לבנים ובצורת משפך, ואבקניהם מציצים כלפי חוץ. המאביקים - פרפראי לילה שונים - נמשכים לפרחים הלבנים בעקבות ריחם וצבעם, ומוצצים את הצוף שבבסיס הפרחים בעזרת החדק הארוך שלהם. תוך כדי החדרת החדק מואבקים הפרחים. פרחים זקנים שהואבקו משנים את צבעם לצהוב - צבע הבולט פחות בלילה, ומאבדים את ריחם. הפירות הם עַנָבות, אשר צבען אדום ואחר כך נהפך לשחור. הן רעילות ואסורות למאכל. על פי האמונה העממית, הצמח משמש כתרופה לדיזנטריה, אבנים בכליות, מחלות דרכי הנשימה, עצירות ומחלות כבד. לאמונה זו אין סימוכין מדעיים מוכחים. פרחים פירות היערה האיטלקית פירות היערה האיטלקית מיכאל זהרי, נופי הצומח של הארץ, הוצאת "עם עובד", תל אביב, 1980, עמוד 353. מדיה וקבצים בנושא יערה איטלקית בוויקישיתוף .. יערה איטלקית, באתר ITIS (באנגלית) יערה איטלקית, באתר NCBI (באנגלית) יערה איטלקית, באתר האנציקלופדיה של החיים (באנגלית) יערה איטלקית, באתר צמח השדה יערה איטלקית, באתר צמחיית ישראל וסביבתה יערה איטלקית, באתר Tropicos (באנגלית) יערה איטלקית, באתר GBIF (באנגלית) יערה איטלקית, באתר The Plant List (באנגלית) יערה איטלקית, באתר IPNI (באנגלית) בזכות הצוף הרב שנצבר בצינור כותרתו אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח יערה איטלקית באתר STARMED, אתר רופאים מומחים הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ואכאו

ואכאו הוא עמק במדינת אוסטריה תחתית שבאוסטריה. העמק משתרע לאורך 30 קילומטר בין הערים מלק וקרמס, ועובר בו נהר הדנובה. העמק מושך אליו תיירים מכל העולם, במיוחד בשל יינותיו המשובחים והעיירות העתיקות וההיסטוריות שבו, והוא הוכרז כאתר מורשת עולמית. העמק משתרע על פני כ-30 קילומטר בין הערים מלק (עמק מלק נקרא על שם משפחה אשר שלטה באזור זה) וקרמס, על גדות הדנובה במרחק כ-70 קילומטר מערבית לווינה. העמק נמצא בין האזורים מוסטפירטל וולדפירטל. העיירות המפורסמות ביותר בעמק הן דירנשטיין, מלק, קרמס ושפיץ. העמק מהווה מוקד תיירותי מפורסם, ומושך אליו תיירים רבים מדי שנה מכל העולם, במיוחד בשל יינותיו המשובחים (ביניהם הגרינר ולטלינר), אך גם בשל המבנים העתיקים הרבים שיש בו, כגון מנזרים, טירות ומבצרים, אשר אחד מהם הוא מנזר מלק המפורסם אשר בעבר היה ארמון מושבם של שושלת שליטי המקום. מוקד תיירות נוסף הוא העיירה דירנשטיין, שבה נכלא המלך האנגלי ריצ'רד לב הארי על ידי הדוכס לאופולד החמישי. לעמק יש היסטוריה יישובית וחקלאית, אשר שורשיה נעוצים כבר בתקופות פרהיסטוריות. בעיירה וילנדורף שבעמק נמצא הממצא הארכאולוגי החשוב ונוס מווילנדורף. מדיה וקבצים בנושא ואכאו בוויקישיתוף אתר האינטרנט הרשמי של ואכאו תמונות פנורמה של הוואכאו תמירה צדקיהו-חסון, ‏שייט על ספינת נהרות בעמק ואכאו, באתר GoTravel
רוטב בולונז

רוטב בּוֹלוֹנֵז (באיטלקית: "רָאגוּ אָלָה בּוֹלוֹנְיֶיזֶה" - ragù alla bolognese) הוא רוטב לפסטה שמקורו מבולוניה, איטליה, המבוסס על בשר טחון, פנצ'טה, רסק עגבניות, גזר, בצל, סלרי, קצת ציר ירקות, שמן זית או חמאה, חלב ויין לבן. בבולוניה נהוג להגיש את הרוטב עם פסטה רחבה, בייחוד טליאטלה, בעוד שמחוץ לאיטליה מקובל במיוחד להגיש את הרוטב עם ספגטי ("ספגטי בולונז"), אף שהבשר שברוטב אינו נצמד טוב לפסטה דקה מסוג זה. מגישים את הרוטב גם עם פסטה קצרה ריגטוני (rigatoni) או עם פסטה פנה. כמו כן, לעיתים קרובות מפריזים בכמות רסק העגבניות, ובכך נהיה דומה לרוטב הבשר המוגש בנאפולי (ראגו אלה נפוליטנה) (אנ'); וזאת למרות שהרוטב המקורי משתמש בכמות קטנה בלבד, כאשר מרכיבו העיקרי הוא הבשר הטחון. הרוטב משמש גם להכנת לזניה. המתכון המקורי, שמור בלשכת המסחר בבולוניה [1] רוטב בולונז קלאסי - אוכל - ynet / אנה וגנר, באתר ynet רוטב בולונז צמחוני מתכון מאתר הצמחונות של עמותת אנונימוס רוטב בולונז באתר COOKS.ORG.IL מגוון מתכונים ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
פליקן (אי)

פליקן (באנגלית: Pelican Island; "אי השקנאי") היה אי קטן ולא-מיושב בחוף המערבי של ברידג'טאון ופונטאבל, בסנט מייקל, ברבדוס. על פי התיעוד ההיסטורי, האי קיבל את שמו משקנאים חומים שקיננו שם. בעבר היו ממוקמים באי מתקני בידוד, בהם החזיקו בבידוד ספנים חולים, על מנת שלא להפיץ מחלות מידבקות באי. על האי מוקמו חלק ממתקני הנמל של ברידג'טאון, וכן הוקם עליו אתר תיירות שנקרא פליקן וילג' (בעברית: "כפר השקנאי") אשר שימש מרכז למלאכות יד מסורתיות.[דרושה הבהרה] בשנות ה-50 של המאה ה-20 יובשו המים בין האי פליקן לברידג'טאון, והאי הפך לחצי אי. אי אחר בשם פליקן ממוקם בקבוצת האחיות הקטנות שבאיי הבתולה הבריטיים, ואי נוסף בשם זה ממוקם צפונית לאי גלווסטון שבמדינת טקסס שבארצות הברית. הכפר פליקן, באתר barbados.org ערך זה הוא קצרמר בנושא איים ובנושא גאוגרפיה של הקריביים. אתם מוזמנים לתרום לוויקיפדיה ולהרחיב אותו.
בני ראם

בְּנֵי רְאֵם הוא מושב דתי בשפלת יהודה, הדרומי ביותר מבין יישובי המועצה האזורית נחל שורק. היישוב משתייך לארגון פועלי אגודת ישראל. גובהו הממוצע של שטח היישוב מעל פני הים הוא 64 מטרים. המושב הוקם בידי ניצולי השואה מהונגריה ובשמו הונצחו שניים מאדמו"רי חסידות גור: הרב יהודה אריה ליב אלתר ("שפת אמת") שהמושב עלה על הקרקע ביום הולדתו העברי (כ"ט בניסן) והרב אברהם מרדכי אלתר ("אמרי אמת") שנפטר בשנה שקדמה להקמת המושב - "בני ראם": בנ יהודה רבי אברהם מרדכי וגם רמז לתלמידי וחסידי האריה הישיש בעל האמרי אמת בני רבי אברהם מרדכי, הצירוף 'בני ראם' הוא בהשראת הכתוב ”וַיַּרְקִידֵם כְּמוֹ עֵגֶל, לְבָנוֹן וְשִׂרְיֹן כְּמוֹ בֶן רְאֵמִים”. היישוב ממוקם בסמוך לצומת ראם, בסמוך לשרידי הכפר הערבי מסמיה אל כבירה ומשתייך למועצה אזורית נחל שורק. היישוב הוקם ב-28 באפריל 1949 על ידי עולים חרדים מהונגריה ששרדו את השואה. עם הקמתו כונה מסמיה, שמו שונה רשמית לבני ראם באוקטובר 1949 . העולים החרדים מהונגריה התקשו להסתגל לתנאי החיים הקשים במקום, ומרביתם עזבו. לאחר כמה שנים הצטרפו עולים מתימן, בני שתי משפחות מורחבות גדולות, שגרו קודם במעברת מסמיה. בשנותיו הראשונות של המושב לכל משפחה הייתה חלקה חקלאית הצמודה לבית המגורים שהיא עיבדה בעצמה. הניהול הכלכלי התבצע בידי האגודה השיתופית של המושב, באמצעותה שיווקו את התוצרת ורכשו מצרכים. כאשר אחד החברים נקלע לחובות נשאו בהם גם החברים האחרים[דרוש מקור]. בשנות ה-80 של המאה ה-20 נקלע המושב לקשיים כלכליים, רבים מחבריו התקשו להתפרנס מחקלאות וצברו חובות, והמושב לקח חלק בהסדר חובות המושבים. מאז מרבית תושבי המושב עובדים מחוץ לו. במקור היו במושב 100 נחלות. בסוף שנות ה-90 של המאה ה-20 בוצעה הרחבה של 30 מגרשים. טקס חנוכת היישוב, אפריל 1949 טקס חנוכת היישוב, בהשתתפות חבר הכנסת בנימין מינץ. תושבי היישוב בעת הקמתו במושב סניף של בני עקיבא. בשנת תשמ"ח הקים במקום הרב יעקב פרידמן ישיבה גדולה בסגנון חרדי ליטאי. לראש הישיבה מונה הרב שמואל פרידמן. לאחר פטירתו מונה לתפקיד בנו, הרב משה צבי. בישיבה כחמישים עד שישים תלמידים. בשנת ה'תשפ"ב הוקמה במקום מכינת 'דרך אבות' ליוצאי אתיופיה ע"ש סלומון טקה, המכינה היא שלוחה של מכינה קדם-צבאית בני דוד. הרב הראשון של המקום שכיהן בשנים ה'תש"י - ה'תשט"ו היה האדמו"ר הרב נחמן כהנא מספינקא בני ברק. בשנים ה'תשט"ז–ה'תשמ"א כיהן הרב ישעיה שנייבאלג כרב היישוב. מדיה וקבצים בנושא בני ראם בוויקישיתוף בני ראם באתר המועצה האזורית נחל שורק בני ראם, אתר המידע והתרבות במושב בני-ראם. בני ראם (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ילקוט הפרסומים 277, א' באדר תשי"ג, עמוד 633; הכתיב הרשמי על פי ועדת השמות הממשלתית הוא ללא גרשיים בני ראם, שערים, 27 באוקטובר 1949 ההסבר מופיע במסמך הקמת היישוב[דרושה הבהרה] עמ' 22. ספר תהלים, פרק כ"ט, פסוק ו'. זאב וילנאי, "אנציקלופדיה לידיעת הארץ", הוצאת ידיעות אחרונות, תשט"ז, 1956, כרך א', עמוד 162 יום עליה על אדמת כפר מסמיה, הצופה, 28 באפריל 1949 אביבה לורי, בן או בת, באתר הארץ, 11 בדצמבר 2001 אסתר רפ; איריס שילוני-צביאלי, בני רא"ם: מושב דתי בשפלת יהודה, באתר הספרייה הווירטואלית של מטח אלעזר לוין, ‏בני ראם: קוטג' ב-273 אלף דולר, באתר גלובס, 18 ביוני 2000
אריק אריקסון (מרגל)

אריק אריקסון המכונה "האדום" (1889 - 24 בינואר 1983) היה איש עסקים שוודי-אמריקאי אשר בעת מלחמת העולם השנייה שהה בגרמניה בכיסוי של קשירת קשרים עסקיים עם הנאצים, בעוד שלמעשה ריגל לטובת בעלות הברית. נחשב לבוגד עד שלאחר המלחמה נתגלתה שליחותו האמיתית. אריק אריקסון היה תעשיין שוודי, נולד בשנת 1889 בארצות הברית. חניך אוניברסיטת קורנל, ממנה קיבל תואר מהנדס. בשנות העשרים של המאה ה-20 עבד במספר חברות נפט במזרח הרחוק, כשבסיסו הקבוע הוא בשאנגחאי. בשנת 1936 הגיע אריקסון לסטוקהולם במסגרת עסקיו. בהיותו בשוודיה ויתר על אזרחותו האמריקנית וקיבל את האזרחות השוודית. מבסיסו בשוודיה קיים אריקסון קשרי עסקים עם חברות גרמניות וקשר קשרים עם תעשיינים גרמניים, שחלקם היו חברי המפלגה הנאצית. הדבר הגיע לידיעת המודיעין האמריקאי, וזה קשר בשנת 1939 קשר עם אריקסון בשוודיה והציע לו לפעול בשירותו ולדווח על תעשיית הדלק הגרמנית. אריקסון נתן את הסכמתו והופגש עם אנשי "המשרד לשירותים אסטרטגיים", ארגון הביון שקדם ל־CIA. אריקסון עבר אימון מקוצר בצילום והצפנה, ויצא לגרמניה, בכיסוי של אוהד הנאצים, במטרה לאסוף מודיעין על תעשיית הדלק, ובעיקר הדלק הסינתטי, בגרמניה. הצגתו כאוהד הנאצים הייתה כה משכנעת עד שידידו ומכריו ראו בו משתף פעולה. חשיבות שליחותו של אריקסון הייתה בכך שאחת מנקודות התורפה של גרמניה במלחמה הייתה המחסור בדלק. התעשייה הגרמנית תחת ניהולו של אלברט שפר בנתה מפעלים לייצור דלק סינתטי וכוחות בעלות הברית נזקקו למידע על אתרי הייצור, במטרה להפציצם מן האוויר. בין השנים 1941 ל-1944 נסע אריקסון מספר פעמים לגרמניה. המידע שאריקסון אסף, בעזרת סייענים שגייס מבין אנשי עסקים גרמניים, היה בעל חשיבות רבה לבעלות הברית. כמו כן, נטל אריקסון חלק בתוכנית "Project Safehaven" של ה־O.S.S שנועדה לאתר העברות של זהב על ידי הנאצים לשווייץ ולמדינות נייטרליות אחרות, על מנת שיעמוד לרשותם בארצות מקלט בתום המלחמה. בנוסף למידע הרב שהעביר אריקסון על תעשיית הדלק הסינתטי בגרמניה, הוא הצליח לספק במסגרת תוכנית זו גם מידע רב על הזהב הגרמני. במסגרת סיפור הכיסוי שלו, יצר אריקסון קשרים עם אישים גרמניים בעלי מעמד ואף קשר קשרים רומנטיים עם נשות חברה גרמניות. הוא נכלל ברשימה השחורה האמריקאית כאוהד הנאצים. רק לאחר המלחמה נתגלתה האמת כאשר הניו יורק טיימס יצא ב-3 ביוני 1945 בכותרת "שוודי פרו־נאצי, אשר במשך 3 שנים הופיע ברשימה השחורה של ארצות הברית, העביר נתונים סודיים על מפעלי הדלק הגרמניים". בשנת 1958 פרסם סופר יהודי בשם אלכסנדר קליין את סיפורו האמיתי של אריקסון בספר בשם The Counterfeit Traitor. הספר הוסרט לסרט בעל שם זה בשנת 1962 (בגרסה העברית: "הבוגד שלא בגד"), בהשתתפותם של ויליאם הולדן ולילי פלמר. אריק אריקסון נפטר ב־24 בינואר 1983 בשוודיה. הבוגד שלא בגד
ברכה (פירושונים)

האם התכוונתם ל... הר ברכה – יישוב על הר גריזים שבשומרון המשקיף על שכם עמק ברכה – עמק בגוש עציון שביהודה, בעל היסטוריה יהודית עתיקה בית ברכה – 3 מקומות הנושאים שם זה בית הברכה – בית הארחה וגן אירועים בגוש עציון, השוכן על כביש 60, סמוך למחנה הפליטים אל-ערוב, המקום משתרע על 38 דונם וכולל 8 מבנים כרטיס ברכה – כרטיס מאויר שמכיל ביטוי לחברות או הבעת רגשות תודה וביטוי רגשות עמוקים ברכה – ביהדות, מתן תודה לאל על שהעניק לנו מטובו ברכה (נימוס) – איחול מנומס מאדם אחד לשני ברכה (נוהג דתי) – איחול מיוחד מאדם בעל משמעות רוחנית למקבל האיחול 'בארכה' – סרט קולנוע משנת 1992, העוסק בחיים ובפרט באמונה האנושית על ידי דימויים ויזואליים אישים: אפרים ברכה – קצין בכיר בדרגת תת-ניצב במשטרה ישראלי ברוך ברכה – משפטן ישראלי מוחמד בָּרָכֵּה – חבר הכנסת מסיעת חד"ש, יושב ראש ועדת המעקב העליונה של הציבור הערבי בישראל ניסים ברכה – משורר ישראלי שלומי ברכה – מוזיקאי ישראלי אישים ששמם ברכות: רחל ברכות – סופרת יידית רוסייה ברקה (פירושונים) עמק ברכה (פירושונים) ברכייה ברכיה ברכו מבורך (פירושונים) ברך (פירושונים) ברוכים ברוך ברכר מסכת ברכות בריכה ברכיאל בורוכוב ברוכי ברוכין (פירושונים) יברכך ברכה והצלחה אישים ששמם הפרטי הוא ברכה
פליקן

האם התכוונתם ל... פליקן (אלסקה) – יישוב במדינת אלסקה שבארצות הברית פליקן (אי) – חצי אי הסמוך לחופי ברידג'טאון בברבדוס שבים הקריבי. בשם זה נקראים גם איים נוספים, ביניהם אי לחוף מדינת טקסס שבארצות הברית ואי באיי הבתולה הבריטיים בואינג פליקן – מטוס מתוצרת חברת בואינג פליקן (להקה) – להקת מוזיקה אינסטרומנטלית משיקגו שבארצות הברית שקנאי – סוג יחיד של עוף ימי במשפחת השקנאיים שבסדרת השקנאים
אנגוס יאנג

אנגוס מקינון יאנג (באנגלית: Angus McKinnon Young; נולד ב-31 במרץ 1955) הוא מוזיקאי אוסטרלי ממוצא סקוטי המשמש מאז 1973 כגיטריסט הראשי של להקת AC/DC. יאנג הוא חבר הלהקה הנוכחי היחיד שנותר מההרכב המקורי של הלהקה. יאנג נולד בגלאזגו שבסקוטלנד, וב-1963 משפחתו היגרה לאוסטרליה. יאנג הוא הצעיר ביותר משמונה אחים. יאנג התחיל לנגן בגיטרה בגיל 5, כשהיה הולך לילד מקומי ומנגן אצלו. כדי שתהיה לו גיטרה משלו, הוא לקח בנג'ו שהיה בביתו והתחיל לנגן בו כאילו היה גיטרה. ב-1973 הקים יאנג יחד עם מלקולם אחיו את להקת AC/DC. אנגוס יאנג מדורג במקום ה-24 ברשימת "מאה הגיטריסטים הגדולים ביותר" במגזין הרולינג סטון. יאנג נוהג לנגן על גיטרות גיבסון SG של גיבסון לאורך כל שנות פעילותו ומאוד מזוהה עם דגם זה. בשנת 2001 גיבסון השיקה גיטרת SG במיוחד עבור יאנג ועיצובה כולל את הברק מלוגו להקתו ואף קריקטורה של יאנג עצמו. יאנג לעיתים נוהג לבצע ריקוד המזוהה אתו מתחילת דרכה של הלהקה בו הוא מנגן בגיטרה ובמקביל קופץ על רגל אחת שהוא מוציא את הרגל השנייה ומחזיר אותה וזאת בהשראת צ'אק ברי. בתחילת 1980, בגיל 25, נישא יאנג לאשתו אלן אליה הוא נשוי עד היום להם שלושה ילדים שבעה נכדים ושלושה נינים. הוא ואשתו מתגוררים בסידני ובנוסף, הם מחזיקים בתים בהולנד ובממלכה המאוחדת. אנגוס יאנג, ברשת החברתית אינסטגרם אנגוס יאנג, במסד הנתונים הקולנועיים IMDb (באנגלית) אנגוס יאנג, באתר AllMusic (באנגלית) אנגוס יאנג, באתר MusicBrainz (באנגלית) אנגוס יאנג, באתר Discogs (באנגלית) אנגוס יאנג, באתר SecondHandSongs האתר הרשמי של AC/DC 100 Greatest Guitarists: Angus Young, באתר רולינג סטון Thunderstruck - The Angus Young SG, באתר גיבסון ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
מרגלית ש.א רכב

מרגלית ש.א רכב בע"מ היא חברת תחבורה ציבורית והסעות. החברה הוקמה בשנת 1983 על ידי בני הזוג, אלה ודן שבי, בעיר באר שבע כחברת הסעות. החברה הפעילה משנת 1997 עד 2007 את התחבורה הציבורית במודיעין-מכבים-רעות. החל משנת 1997 הפעילה החברה את שירות התחבורה העירוני במודיעין ואת השירות הבינערוני ממנה אל ירושלים, תל אביב, פתח תקווה, רמלה, ראשון לציון וחשמונאים. בסוף שנת 2006, היו בבעלות החברה מעל 125 אוטובוסים, מוסך עצמאי מרכזי בבאר שבע ושני מרכזים לוגיסטיים בבאר שבע ובמודיעין. החברה העסיקה כ-200 עובדים. באוגוסט 2007 עבר שירות התחבורה הציבורית במודיעין לחברת ויאוליה. בסוף 2017 נפסקו לחברה בבית המשפט העליון פיצויים של כ-9 מיליון שקלים על כך שהמדינה לא הקימה מסוף תחבורה ציבורית במודיעין, כפי שהוצג במסמכי המכרז, ובעקבות זאת קווי האוטובוס הבינעירוניים עברו בתוך העיר. אתר האינטרנט הרשמי של מרגלית ש.א רכב האתר הרשמי של חברת מרגלית ש.א רכב ע"א 9111/15 מרגלית ש.א רכב בע"מ נ' מדינת ישראל, ניתן ב־31 באוקטובר 2017 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
חרס דה לה פרונטרה

חרס דה לה פרונטרה (ובקיצור: חרס; בספרדית: Jerez de la Frontera; בתעתיקים מוקדמים יותר נקראה גם Xerez ו-Xeres) היא עיר במחוז קדיס, בקהילה האוטונומית של אנדלוסיה שבדרום ספרד. בעיר, החמישית בגודל אוכלוסייתה באנדלוסיה, היו בשנת 2015 212,876 תושבים. התואר "דה לה פרונטרה" פירושו "של הגבול", והוא מתייחס לתקופה בה עבר הגבול בין הנוצרים למוסלמים בקרבת העיר במהלך הרקונקיסטה. העיר היא מקורו של יין השרי (וחומץ השרי) ואחד ממרכזי הפלמנקו המקוריים. העיר היא גם מקום מושבו של מסלול הספורט המוטורי Circuito de Jerez, ביתה של אליפות אופנועי הגרנד פרי, ואחד מהמקומות החשובים לצוותי פורמולה 1 לאימונים מחוץ לעונה. המסלול שימש למרוצי הגרנד פרי של ספרד בשנים 1986–1991 וכן למרוצי הגרנד פרי האירופאי בשנים 1994 ו-1997. ארגנטינה פוארטו איגואסו, ארגנטינה מדיה וקבצים בנושא חרס דה לה פרונטרה בוויקישיתוף אתר האינטרנט הרשמי של חרס דה לה פרונטרה חרס דה לה פרונטרה, באתר אנציקלופדיה בריטניקה (באנגלית)
התפרצות כתוצאה מהתגרענות

התפרצות כתוצאה מהתגרענות (בלשון עממית: "התפרצות מנטוס") היא תופעה, המתרחשת כשמכניסים סוכריות מנטוס לתוך בקבוק משקה מוגז. לאחר זמן קצר ניתז מאליו המשקה המוגז, מפתח הבקבוק, בסילון חזק שגובהו עשוי להגיע למספר מטרים. תוצאות דומות מתקבלות אם מבצעים את הניסוי בהכנסת מוצק מסיס אחר, כמו מלח או סוכר, במשקה מוגז כלשהו. משקה מוגז מכיל נוזל שבו מומס פחמן דו-חמצני בלחץ של כ-4 בר. בבקבוק פתוח, הפחמן הדו-חמצני שנמצא בלחץ גבוה יותר מהלחץ האטמוספירי, משתחרר מהנוזל ועוזב את הבקבוק. אולם, תהליך זה איטי למדי, והתמיסה נותרת במצב של רוויית יתר במשך זמן רב. כאשר מכניסים מוצק למשקה מוגז מהווים פני השטח שלו אתרי התגרענות (nucleation sites), שעליהם נוצרת כמות גדולה של בועות פחמן דו-חמצני. ניתן לצפות בתופעה זו כאשר מכניסים אצבע לתוך משקה מוגז בהיר, וזאת גם הסיבה לתחושת העקצוץ בלשון בעת שתיית משקאות מוגזים. אם מכניסים מוצק מסיס לתוך המשקה המוגז, בועות הפחמן הדו-חמצני שייווצרו עליו ישתחררו כאשר המוצק יימס. מלח וסוכר יכולים לשמש למטרה זו. התהליך מתרחש בצורה מרשימה גם עם סוכריות מנטוס, שכושר המסיסות הגבוה שלהן במים גורם לשחרור מהיר של פחמן דו-חמצני. צורת פתח הבקבוק תורמת ליצירת סילון הנוזל שמשתחרר מהבקבוק. מקור האנרגיה להנעת הסילון הוא לחץ הפחמן הדו-חמצני אשר מומס בנוזל. הניסוי הפך לתופעת אינטרנט לאחר שבוצע על ידי אנשים רבים שתיעדו את מעשיהם והעלו סרטים ותמונות לאתרי אינטרנט שונים. לאחר פרסום קטע מקורי במיוחד, קנתה חברת קוקה-קולה את זכויות היוצרים שלו והחלה לעשות שימוש מסחרי בקטע. מדיה וקבצים בנושא התפרצות מנטוס בוויקישיתוף מאיר ברק, מדוע שילוב של סוכריות מנטוס וקולה גורם התפרצות?, במדור "שאל את המומחה" באתר של מכון דוידסון לחינוך מדעי, 27 אפריל 2010 ד"ר אבי סאייג, מה קורה כשסוכריות מנטוס פוגשות קולה..., במדור "ניסויי מדע בבית" באתר של מכון דוידסון לחינוך מדעי, 2 במרץ 2014 ד"ר דליה עובדיהו, ניסוי חקר: מה עושה המנטוס לקולה, מאמר במגזין על-כימיה, גיליון 10, ספטמבר 2006 למה כשמשליכים מנטוס לשתייה מוגזת נוצרת ריאקציה?, בדף השאלות הנפוצות באתר הרשמי של מנטוס ישראל Why do Mentos mints foam when you drop them into soda pop?‎ באתר antoine.frostburg.edu (באנגלית) Physicists Explain Mentos-Soda Spray, באתר "סיינטיפיק אמריקן", מכיל קובץ להאזנה (באנגלית) Spurting Science: Erupting Diet Coke with Mentos, באתר "סיינטיפיק אמריקן" (באנגלית) כתבות בעיתונות הקשורות לתופעה שמעון כהן, אכל מנטוס וקולה וחטף "פיצוץ בפה", באתר ערוץ 7, 24 ביולי 2011 שי זמיר, דיאט-קולה ומנטוס: דלק רקטות משובח, באתר ynet, 2 ביוני 2010 אורן דותן, ‏מה קורה כשמשלבים מנטוס, קולה וקונדום?, באתר ‏מאקו‏, 9 באוקטובר 2012 שיא גינס של סוכריות מנטוס בתוך בקבוקי קולה, באתר nana10 מ-22 באוגוסט 2010